দুধখালী ইউনিয়ন

দুধখালী ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৪টি গ্রাম নিয়ে গঠিত। এ এলাকা এক সময় জমিদারি অঞ্চল ছিলো।

ভৌগোলিক উপাত্ত
দুধখালী ইউনিয়নের মোট আয়তন ৩,৭৩৩ একর বা ১৫.১১ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৩,৫০১টি। এই ইউনিয়নের মধ্য দিয়ে বয়ে গেছে কুমার নদী।

২০১১ সালের হিসেব অনুযায়ী এ ইউনিয়নে ১৩.০১ কিলোমিটার পাকারাস্তা ও ৩৮.৩০ কিলোমিটার কাঁচারাস্তা রয়েছে। হাট-বাজার রয়েছে ১টি। মসজিদের সংখ্যা ৬৫টি এবং মন্দিরের সংখ্যা ৬টি।

জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী দুধখালী ইউনিয়নের ৩,৫০১টি পরিবারে মোট জনসংখ্যা ১৫,৭১৯ জন এবং প্রতি বর্গ কিলোমিটারে ১০০০ জন লোক বাস করে। এদের মধ্যে ৭,৫৬১ জন পুরুষ ও ৮,১৮৫ জন মহিলা এবং লিঙ্গ অনুপাত ৯৩। মুসলিম ধর্মালম্বী ১৪,৯৮০ জন ও হিন্দু ধর্মালম্বী ৭৩৯ জন।

শিক্ষা
২০১১ সালের হিসেব অনুযায়ী দুধখালী ইউনিয়নের সাক্ষরতার হার ৫৪.৮% (পুরুষ ৫৭.৯%, মহিলা-৫২.০%)। এ ইউনিয়নে ২টি মাধ্যমিক বিদ্যালয়, ২টি মাদ্রাসা এবং ১২টি সরকারি প্রাথমিক বিদ্যালয় রয়েছে।

উল্লেখযোগ্য স্থান
 মিঠাপুর জমিদার বাড়ি - মিঠাপুর।

তথ্যসূত্র

বিষয়শ্রেণী:মাদারীপুর সদর উপজেলার ইউনিয়ন